open-index/open-wikipedia-markdown huggingface dataset:
Afonso de Albuquerque

**Afonso de Albuquerque** (1453 – 16. joulukuuta 1515) oli portugalilainen laivaston kenraali ja Intian kuvernööri, joka osallistui Portugalin siirtomaavallan rakentamiseen Intian valtamerellä avaamalla siellä tuottoisia kauppayhteyksiä.

## Elämä

Vuosina 1503–1504 Afonso de Albuquerque purjehti kuningas Emanuel I:n lähettämänä Hyväntoivonniemen ympäri Intiaan. Etelä-Intian Cochinissa hän auttoi paikallista kuningasta nousemaan valtaistuimelle ja sai vastineeksi luvan rakentaa alueelle portugalilaisen linnoituksen. Tästä alkoi Portugalin itäisen imperiumin rakentaminen. Tavoitteen saavuttamiseksi Portugali hyökkäsi epäröimättä kohtaamiaan arabilaivoja vastaan ja perusti strategisille paikoille sotilastukikohtia.

Vuosina 1504–1508 de Albuquerque toimi Persianlahdella ja Malabarrannikolla. Tärkeä voitto oli tällä suunnalla Ormusin valtaaminen. De Albuquerque palasi Intiaan syrjäyttämään Francisco de Almeidan Portugalin Intian varakuninkaana, ja yritti sitten vuonna 1510 turhaan hyökätä Kalikutiin Keralassa. Myöhemmin samana vuonna hän onnistui saamaan Goan Portugalille. 

Vuonna 1511 de Albuquerque lähti idemmäksi valloittamaan Malakkaa, joka oli tärkeä maustekaupan ja Kiinan meritien takia. Hän palasi Goalle, yritti vielä hyökätä Adeninlahdelle ja Punaisellemerelle, mutta kuoli Goalla vuonna 1515. Valloitustyön kruunasi nykyisen Indonesian alueella sijainneiden Maustesaarten (nyk. Molukit) valtaus Portugalille vuonna 1512, mutta sitä de Albuquerque ei enää ollut toteuttamassa. Työn viimeisteli kuvernööri Diogo Lopez de Sequeira. Valloituksen avulla Portugali sai lyhyeksi aikaa haltuunsa muskottipähkinän ja mausteneilikan kaupan.

## Alfonso ja mangot

Eräs arvostettu mangolajike tunnetaan nimellä Alphonso, "mangojen kuningas". Nimensä mango-laji saa nimenomaan Alfonso de Albuquerquelta. Mangot, tieteelliseltä nimeltään *Magnifera indica*, ovat peräisin nimensä mukaisesti Intiasta. Intiassa kuitenkin oli tapana syödä lajikkeita, joita kutsuttiin imeskeltäviksi mangoiksi: Niiden malto oli pehmeää, jolloin mangoa rutistelemalla saatiin pursotettua niistä sisältö ulos. Portugalilaiset haluasivat kuitenkin kiinteämpiä mangoja. Niiden sisus ei saanut olla pehmeä, jotta mangoja voitiin laivata Eurooppaan. Sen lisäksi haluttiin hedelmä, jonka voi avata veitsellä ja syödä pöydän ääressä.

## Katso myös

* Francisco Serrão
* Zaragozan sopimus 1529

## Lähteet
Olivenza

**Olivenza** () on kaupunki Portugalin ja Espanjan rajalla Badajozin maakunnassa Extremaduran itsehallintoalueella. Olivenzan asukasluku on noin 12 000 (2015).

Sekä Portugali että Espanja katsovat kaupungin kuuluvan itselleen, mutta käytännössä se on ollut Espanjan hallinnassa vuodesta 1801. Olivenzan asukkaista  vain vanhimmat puhuvat portugalia - nuori väestö on enimmäkseen espanjankielistä.

## Kuvia

Olivenza.jpg|Kaupungintalo
Castle of Olivenza, Badajoz, Spain (August 2007).JPG|Castillo de Olivenza
Igreja de Santa Maria do Castelo (Olivença) - 1.jpg|Iglesia de Santa María del Castillo
Puerta del Calvario. Olivenza.jpg|Puerta del Calvario



## Lähteet
### Viitteet

## Aiheesta muualla
Kolonjën piirikunta

**Kolonjën piirikunta** () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Korçën prefektuuriin, joka vastaa nykyistä Korçën maakuntaa. Piirikunnan pinta-ala oli 805 neliökilometriä ja vuoden 2001 väestönlaskennassa siellä oli 17&nbsp;179 asukasta. 

Piirikuntaan kuuluivat seuraavat kunnat: Barmash, Çlirim, Ersekë, Leskovik, Mollas, Piskal-Novoselë, Qendër Ersekë ja Qendër Leskovik. Pääkaupunkina toimi Ersekë.

## Lähteet
Jalokastanja

**Jalokastanja** tai **kastanja** (*Castanea sativa*) on pyökkikasvien (*Fagaceae*) heimoon kuuluva puu. Sitä kasvatetaan syötävien pähkinöidensä takia. Se on luultavasti kotoisin Aasian länsiosista Iranin ja Balkanin väliltä. Nykyisin sitä kasvaa villiintyneenä Etelä-Euroopassa, Pohjois-Afrikassa ja Lähi-idässä.

## Kuvaus
Jalokastanja kasvaa 20–30&nbsp;metriä korkeaksi, ja sen runko voi olla halkaisijaltaan jopa kolme metriä. Puun kuori on ruskeanharmaa ja verkkomaisesti uurteinen, vanhoissa puissa kuori on syväuurteinen. Hammaslaitaiset lehdet ovat noin 20&nbsp;cm pitkiä ja 5–10&nbsp;cm leveitä. Lehdet sijaitsevat kierteisesti ja ovat lyhytruotisia. Laidan hampaat ovat teräviä.

Puu kukkii kesä–heinäkuussa.
Isossa-Britanniassa puu kukkii heinäkuussa ja sen pähkinät kypsyvät lokakuussa.

Kukinto on pysty norkko, jossa on pääosin valkoisia tai vaaleankeltaisia hedekukkia. Vihertäviä emikukkia on norkon tyvessä. Kellanvihreän ja runsaspiikkisen *cupulan* sisällä on yleensä 1–3 pähkinämäistä siementä eli kastanjaa.

## Levinneisyys ja elinympäristö
Jalokastanja on luultavasti kotoisin alkujaan Aasian länsiosista Iranin ja Balkanin väliltä. Sitä on viljelty yli 3&nbsp;000 vuoden ajan, ja nykyisin sitä kasvaa villiintyneenä Etelä-Euroopassa, Pohjois-Afrikassa ja Lähi-idässä.

## Käyttö
Sipulin muotoiset kastanjat ovat kasvitieteellisessä mielessä pähkinöitä. Ne sisältävät kuitenkin huomattavasti enemmän hiilihydraattia ja vähemmän rasvaa ja valkuaisaineita kuin muut pähkinät. 

Kastanjoita syödään yleensä paahdettuina. Niitä voi myös keittää ja soseuttaa tai viipaloida. Kastanjan sisältämä tärkkelys hajoaa kypsennettäessä sokeriksi. Pilaantunut kastanja tuntuu kevyemmältä kuin tuoreet, jotka ovat kiinteitä ja kiiltäviä.

Maustettua kastanjasosetta käytetään Englanninkielisissä maissa usein kalkkunan täytteenä.

Suomessakin koristekasveina kasvatettavat hevoskastanjat, kuten balkaninhevoskastanja (*Aesculus hippocastanum*), eivät samankaltaisesta nimestään huolimatta ole välitöntä sukua jalokastanjalle, eivätkä niiden siemenet ole myrkyllisyytensä takia syömäkelpoisia.

## Lähteet
* ''Castanea sativa''. The IUCN Red List of Threatened Species 2018.  (uhanalaisluokitus)

### Viitteet

## Aiheesta muualla
* United States Department of Agriculture (USDA): ''Castanea sativa'' 
* Centre for Agriculture and Biosciences International (CABI): ''Castanea sativa'' (chestnut) 
* Dr. Duke's Phytochemical and Ethnobotanical Databases: ''Castanea sativa''
Christian Benítez

**Christian Benítez** (1. toukokuuta 1986 – 29. heinäkuuta 2013) oli ecuadorilainen jalkapalloilija, pelipaikaltaan hyökkääjä.

Benítez pelasi vuonna 2004 alkaneella ammattilaisurallaan ecuadorilaisseura El Nacionalissa (vuosina 2004–2007), meksikolaisseura Santos Lagunassa (vuosina 2007–2011), englantilaisseura Birmingham Cityssä (lainalla vuosina 2009–2010), meksikolaisseura Américassa (vuosina 2011–2013) ja qatarilaisseura El-Jaishissa (vuonna 2013). Hän pelasi urallaan myös 58 maaottelua ja edusti Ecuadorin jalkapallomaajoukkuetta muun muassa Saksan MM-kilpailuissa 2006.

Benítez, lempinimeltään Chucho, oli ecuadorilaisen entisen jalkapalloilijan Ermen Benítezin poika.

## Kuolema
Benítez meni sairaalaan kovien vatsakipujen takia. Hän kuoli tuntia myöhemmin sydämen pysähtymiseen 27-vuotiaana.

## Lähteet

## Aiheesta muualla
Gil Vicente

**Gil Vicente** (n. 1465 Guimarães, Portugali – 1536 Lissabon, Portugali) oli portugalilainen näytelmäkirjailija, runoilija, näyttelijä ja teatteriohjaaja. Hän kirjoitti portugaliksi ja espanjaksi. Vicenten ensimmäinen teos oli *Monólogo do Vaqueiro* (1502).

Vicenten elämästä on hyvin vähän tietoa, enintään se, että hänen ensimmäinen näytelmänsä *Auto de la Visitación* esitettiin hovissa 1502 ja viimeinen *Floresta de Enganos* 1536.

Gil Vicenten mukaan on nimetty portugalilainen jalkapalloseura Gil Vicente FC.

## Lähteet

## Aiheesta muualla
Braga

**Braga** on kunta ja kaupunki Luoteis-Portugalissa. Se on Bragan piirin pääkaupunki. Karthagolaisten arvellaan perustaneen kaupungin vuonna 296 eaa. Sen jälkeen kaupunki oli kelttien, sveebien ja visigoottien hallussa, ennen kuin maurit valloittivat sen vuonna 716. Kastilian kuningas Ferdinand I puolestaan otti kaupungin haltuunsa vuonna 1040.

Bragan kunnan pinta-ala on 184,2 km² ja väkiluku noin 201&nbsp;583 vuoden 2023 väestönlaskennassa. Pitäjiä kunnassa on 62 ja sen nykyinen pormestari on Ricardo Rio. Kaupungin nähtävyyksiin kuuluvat muun muassa 1100-luvulla rakennettu katedraali, 1600-luvun kirkko ja noin viiden kilometrin päässä kaupungista sijaitseva Bom Jesus do Monten pyhäkkö. Bragassa sijaitseva Minhon yliopisto perustettiin vuonna 1973.

## Pitäjät

* Adaúfe 
* Arcos 
* Arentim
* Aveleda
* Cabreiros
* Celeirós
* Cividade
* Crespos
* Cunha
* Dume
* Escudeiros
* Espinho 
* Esporões 
* Ferreiros 
* Figueiredo
* Fradelos
* Fraião
* Frossos
* Gondizalves
* Gualtar 
* Guisande
* Lamaçães
* Lamas 
* Lomar 
* Maximinos 
* Mire de Tibães 
* Morreira
* Navarra
* Nogueira 
* Nogueiró 
* Padim da Graça 
* Palmeira 
* Panóias 
* Parada de Tibães 
* Passos
* Pedralva
* Pousada
* Priscos 
* Real 
* Ruilhe 
* Santa Lucrécia de Algeriz
* Santo Estêvão do Penso
* São João do Souto 
* São José de São Lázaro 
* São Mamede de Este 
* São Paio de Merelim 
* São Pedro de Este 
* São Pedro de Merelim 
* São Pedro de Oliveira
* São Vicente 
* São Vicente do Penso
* São Vítor 
* Sé 
* Semelhe 
* Sequeira 
* Sobreposta 
* Tadim
* Tebosa
* Tenões 
* Trandeiras 
* Vilaça 
* Vimieiro

## Urheilu
Bragasta on kotoisin jalkapalloseura SC Braga.

## Lähteet

## Aiheesta muualla
* Viralliset sivut
Loures

**Loures** on kaupunki ja kunta Lissabonin piirissä, Portugalissa. Sen pinta-ala on 167,2 km² ja väkiluku 205&nbsp;054 (2011).

Louresin nykyinen pormestari on Bernardino Soares.

## Pitäjät
*Bucelas
*Camarate, Unhos e Apelação
*Fanhões
*Loures
*Lousa
*Moscavide e Portela
*Sacavém e Prior Velho
*Santa Iria de Azoia, São João da Talha e Bobadela
*Santo Antão e São Julião do Tojal
*Santo António dos Cavaleiros e Frielas

## Lähteet

## Aiheesta muualla

* Viralliset sivut
Mortiis

**Mortiis**, oikealta nimeltään **Håvard Ellefsen**, (s. 25. heinäkuuta 1975) on norjalainen muusikko, joka on työskennellyt esimerkiksi ambientin, black metalin ja muun metallimusiikin parissa. Mortiisia pidetään dungeon synth-genren luojana.

Mortiis oli 1990-luvulla black metal -yhtye Emperorin basistina, mutta hän jäi pois yhtyeestä jo ennen ensimmäisen täyspitkän albumin nauhoitusta, koska hänellä oli huonot välit yhtyeen rumpalin kanssa. Soolouransa Mortiis aloitti 1990-luvun alussa keskittyen aluksi fantasiavaikutteiseen ambient-musiikkiin, jota hän teki vuoteen 2001 asti. Tällöin Mortiis julkaisi albumin The Smell of Rain, joka oli ensimmäinen Mortiis-albumi, joka oli toteutettu oikean yhtyeen kanssa. Tällä levyllä mukaan astuivat sähkökitarat sekä konetehosteet. Mortiis itse toimi vokalistina albumilla. Levyn myötä Mortiis nousi suurempaan suosioon musiikkiskenessä. Livekonserteissa kappaleita jouduttiin muuttamaan hieman rankemmiksi käyttäen voimakkaampia sähkökitara-soundeja ja muokkaamalla Mortiisin laulua aggressiivisemmaksi.

Seuraava albumi, vuonna 2005 julkaistu The Grudge muutti musiikkisuuntaa entistä rankemmaksi. Tällä kertaa musiikki muistutti enemmän industrialia, ottaen vaikutteita muun muassa Nine Inch Nailsilta. 

Mortiisin imago on helppo tunnistaa lateksisen, pohjoismaisesta mytologiasta vaikutteita ottaneen peikkomaskin ja pitkien suippokorvien ansiosta. Myöhemmin Mortiis on alkanut näyttäytyä julkisuudessa myös ilman naamiota, kuten uusimmassa musiikkivideossaan Decadent & Desperatessa.

## Kokoonpano
* Mortiis (Ohjelmointi, laulu, syntetisaattori)
* Levi Gawron (kitara)
* Leo Troy (rummut)

## Entiset jäsenet
* Asmund Sveinunggard (kitara, jätti yhtyeen 2006)

## Diskografia

* Song of a Long Forgotten Ghost (demo) (1993)
* Født Til å Herske (1993)
* Ånden Som Gjorde Opprør (1994)
* Keiser Av En Dimensjon Ukjent (1995)
* Blood and Thunder -EP (1995)
* The Crypt of the Wizard (1999)
* The Stargate (1999)
* The Smell of Rain (2001)
* The Grudge (2004)
* The Grudge (single) (2004)
* Decadent & Desperate (single) (2005)
* Perfectly Defect (2010)
* The Great Deceiver (2016)
Cascais

**Cascais** on kunta Portugalissa. Se sijaitsee Atlantin valtameren rannikolla Lissabonin piirissä Sintravuorten eteläpuolella. Lissabon on Cascaista 30 kilometriä itään. Sen pinta-ala on 97,40 km² ja väkiluku noin 206&nbsp;000. Cascais on suosittu turistikohde ja Portugalin vauraimpia kuntia. Cascaisin nykyinen pormestari on Carlos Carreiras.

## Historia
Cascaissa on ollut ihmisasutusta paleoliittiseltä kaudelta asti. Sen jälkeen alueella vaikuttivat roomalaiset ja arabit. Keskiajalla Cascais oli pieni mutta vauras kalastajakylä. Vuonna 1364 Cascais erotettiin Sintrasta omaksi kunnakseen. Cascais sijaitsi strategisesti merkittävällä paikalla Lissaboniin nähden ja kaupunkiin rakennettiin linnoituksia torjumaan hyökkäyksiä mereltä päin. Espanjalaiset ja myöhemmin englantilaiset kuitenkin onnistuivat valloittamaan ja ryöstämään Cascaisin. Lissabonin maanjäristyksessä Cascais tuhoutui lähes kokonaan. 1800-luvun alussa Cascais oli rappiotilassa. Teiden rakentaminen Sintraan ja Oeirakseen elvytti kaupunkia. Uuteen kukoistukseen Cascais nousi kuitenkin vuonna 1870, kun Portugalin kuningas alkoi viettämään lomansa Cascaissa. Kuninkaan lomanvietto houkutteli paikalle myös aristokraatit ja muun yläluokan. Seuraelämä vilkastui, ja kaupunkiin rakennettiin hotelleja ja ravintoloita. Turismin kasvusta hyötyi myös Estoril, jonne rakennettiin vuonna 1916 kasino. 1930-luvulta alkaen Cascaisin alue houkutteli maanpakoon lähteneitä kuninkaallisia.

## Talous
Cascaisin taloudelle turismi on tärkeä tulonlähde. Kaupunki on Portugalin suosituimpia lomakohteita, ja siellä on lukuisia hotelleja, golfkenttiä ja kasino Estorilissa. Cascaissa harjoitetaan myös kalastusta. 

## Liikenne
Cascais sijaitsee 35 kilometrin päässä Lissabonin lentokentältä. Lissaboniin on niin moottoritieyhteys kuin noin 40 minuuttia kestävä junayhteys.
## Freguesiat
*Alcabideche
*Carcavelos
*Cascais
*Estoril
*Parede	
*São Domingos de Rana

## Lähteet

## Aiheesta muualla

* Viralliset sivut
Ukiyo-e

**Ukiyo-e** ( eli ”kelluvan maailman kuvat”) on japanilainen puupiirrostyyli, joka kehittyi 1600-luvulla ja jota harjoitettiin 1800-luvun loppupuolelle. Sana ”ukiyo” oli aluksi buddhalainen vertaus, ”hetkellinen” tai ”maallinen” maailma tai elämä. Ukiyo-e-kuvissa se kuitenkin muuttui tarkoittamaan kevytmielisempää ”maallista elämää”, nautintojen maailmaa.

Ukiyo-e-puupiirrokset olivat tavallisen kansan taidetta ja kaupallisia kuvia, joita ei omana aikanaan pidetty taiteena. Kuvien aiheet ovat kirjankuvituksia, mainoksia ja julisteita, kabuki-teatterin näyttelijöiden tai sumopainijoiden ihailijakuvia, eroottisia kuvia, muotikuvia ja muita arkielämän kuvauksia.

## Kuuluisia puupiirrosmestareita
* Hishikawa Moronobu (työskenteli vuosina 1672–1694) oli varhaisimpia tunnettuja puupiirrosmestareita. Hän valmisti lähinnä kirjankuvituksia ja kuvasarjoja mustavalkoisella tekniikalla.
* Suzuki Harunobu (1760–1770) tunnetaan nishiki-e-moniväritekniikan mestarina. Hänen kuuluisimpia töitään ovat hienostuneet naiskuvat.
* Tōshūsai Sharaku (1794–1795) tunnetaan omintakeisista kabukinäyttelijöiden kuvista.
* Katsushika Hokusai (1760–1849) oli puupiirrosmestareista ehkä monipuolisin ja tuotteliain. Hän piirsi kaikkea maisemista ja kirjankuvituksista pilakuvamaisiin piirroksiin (manga). 
* Hiroshige Ando (1797–1858) valmisti kuuluisia maisemakuvia.
* Kobayashi Kiyochika (1847–1915) ja oppilaansa Yasuji Inoue (1864–1889) olivat ukiyo-e-kauden viimeisten edustajien joukossa.

1900-luvulla puupiirrostyyliä yritettiin elvyttää eurooppalaiseen taiteeseen liittyvissä shin hanga- ja sōsaku hanga -liikkeissä.

## Ukiyo-e-teoksia

Tiedosto:Kitagawa Utamaro - Toji san bijin (Three Beauties of the Present Day)From Bijin-ga (Pictures of Beautiful Women), published by Tsutaya Juzaburo - Google Art Project.jpg
Tiedosto:Kuniyoshi Utagawa, Japan, The actor 2.jpg|Utagawa Kuniyoshi: Kabuki-näyttelijöitä
Tiedosto:Kuniyoshi Utagawa, The sumo wrestler 2.jpg|Kuniyoshi: ”Sumopainija”
Tiedosto:Maple Leaves Koyo and Shamisen by Kitagawa Utamaro c1803.png|Kitagawa Utamaro: ”Edon kukkia” bijin-ga (kauniin naisen kuva)


## Katso myös

* Japonismi

## Lähteet
* Honour & Fleming: *Maailman Taiteen Historia*, 1997, Otava
* Viewing Japanese Prints
Amadora

**Amadora** on kaupunki ja kunta Lissabonin piirissä Portugalissa. Sen pinta-ala on 23,8 km² ja väkiluku noin 176&nbsp;000.

Amadora erotettiin Oeirasin kunnasta 11. syyskuuta 1979. Sen pormestari on Carla Tavares.

## Pitäjät
*Alfornelos	
*Alfragide	
*Brandoa	
*Buraca	
*Damaia	
*Falagueira	
*Mina	
*Reboleira	
*São Brás	
*Venda Nova	
*Venteira

## Lähteet

## Aiheesta muualla

* Viralliset sivut
West Chester (Pennsylvania)

**West Chester** on Yhdysvaltain Pennsylvaniassa sijaitseva borough. Se on Chesterin piirikunnan pääkaupunki. Alkujaan West Chester tunnettiin nimellä **Turk’s Head** nykyisen boroughin keskustassa sijainneen majatalon mukaan. 

West Chester sijaitsee 40 kilometriä länteen Philadelphiasta ja 27 kilometriä pohjoiseen Wilmingtonista. Vuonna 2000 siellä oli 17&nbsp;861 asukasta 4,8 neliökilometrin alueella.
Setúbal

**Setúbal** on kunta ja kaupunki Setúbalin piirissä, Portugalissa. Kaupunki sijaitsee noin 50 kilometriä Lissabonista etelään Sado-joen estuaarissa. Kunnan asukasluku oli 123 496 vuonna 2021. Setúbalin nykyinen pormestari on André Martins.

Setúbalin eteläpuolella sijaitsevalla Tróian niemimaalla oli Foinikialaisten asutuskeskus. Roomalaisten aikana niemimaalla sijaitsi *Cetobriga*n kaupunki, jonka mukaan Setúbal on saanut nimensä. Cetobriga kaupunki tuhoutui 400-luvulla, ja Lissabonin maanjäristys vuonna 1755 tuhosi suurimman osan Setúbalista. Setúbalin sijainti Sado-joen suulla on vaikuttanut kaupungin kehitykseen merkittävästi. Kaupungin satama on nykyäänkin yksi Portugalin pääsatamista. Setúbalissa on auto-, elektroniikka- ja lääketeollisuutta. Myös maataloustuotteet, kuten kalastus ja viinit ovat tärkeitä kaupungin taloudelle. 

## Freguesiat

* Gâmbia-Pontes-Alto da Guerra
* Sado
* São Lourenço
* São Simão
* Setúbal (Nossa Senhora da Anunciada)
* Setúbal (Santa Maria da Graça)
* Setúbal (São Julião)
* Setúbal (São Sebastião)


## Musiikki
Pyykkäri laulussa "Kaunis pesijätär" on kotoisin Setúbalista. Kappaleen levytti suomeksi Tuula-Anneli Rantanen.

## Urheilu
Setúbalista on kotoisin jalkapalloseura Vitória FC, joka perustettiin 20. marraskuuta 1910.

## Lähteet

## Aiheesta muualla

* Viralliset sivut
Jean Nidetch

**Jean Nidetch** (12. lokakuuta 1923 Brooklyn, New York – 29. huhtikuuta 2015 Parkland, Florida) oli Painonvartijoiden (*Weight Watchers*) yhdysvaltalainen perustaja.

Nidetch ryhtyi 1960-luvulla ylipainoisena laihduttamaan yhdessä ylipainoisten tuttaviensa kanssa. Pari vuotta yhdessä laihduttamisen jälkeen Nidetch päätti perustaa yhtiön, Weight Watchers. Vuonna 1978 hän kuitenkin myi yhtiönsä H. J. Heinzille 70 miljoonalla dollarilla.

## Lähteet
Kansallinen liitto (Portugali)

**Kansallinen liitto** () oli Estado Novon aikana Portugalin ainoa laillinen puolue. Asemastaan huolimatta Kansallinen liitto ei ollut Natsi-Saksan NSDAP:n tai Italian fasistipuolueen tavoin yhteiskunnallisesti keskeisessä roolissa, vaan päätöksenteko Portugalissa oli keskittynyt pääministeri António de Oliveira Salazarin ympärille, joka teki päätökset yhteistyössä maan teollisuuden, armeijan ja kirkon luottohenkilöiden kanssa.

## Historia
Vuoden 1926 vallankaappauksen jälkeen Portugalin taloustilanne heikkeni huomattavasti ja maan armeija nosti Coimbran yliopiston taloustieteen professorin António de Oliveira Salazarin vastuuseen talouspolitiikasta. Salazarille annettiin tätä varten huomattavan suuret valtaoikeudet. Portugalin poliittinen tilanne vakiintui vuoteen 1930 mennessä, jolloin Salazar perusti *Kansallinen liitto* -puolueen. Kansallisesta liitosta tuli osa Salazarin *Estado Novoa*, jossa korporativismi korvasi poliittiset puolueet, ammattiliitot ja vapaan lehdistön kaltaiset organisaatiot. Järjestystä maassa valvoi myös salainen poliisi PIDE.

Vuonna 1933 Salazarin johdolla Portugalille luotiin uusi perustuslaki ja hallinto kielsi muiden puolueiden toiminnan. Hallinnon näkemyksen mukaan puolueet olivat osaltaan syyllisiä Portugalin menneisyyden ongelmiin, mistä syystä Kansallinen liitto nähtiin pikemminkin kansalaisjärjestönä kuin poliittisena puolueena. Samalla myös vaalien merkitys minimoitiin, ja esimerkiksi vuoden 1945 vaaleissa vain noin 7,8 prosenttia kansalaisista oli äänioikeutettuja.

Ajan myötä hallintoa alkoivat heikentää kansan tyytymättömyys vallitsevaan taloudellisen, sosiaalisen ja poliittisen pysähtyneisyyden tilaan. Samalla valtion voimavaroja olivat kuluttaneet siirtomaasodat Afrikassa. Salazarin saatua aivoinfarkti vuonna 1968 Kansallisen liiton johtoon astui oikeustieteen professori Marcelo Caetano. Caetano toivoi voivansa uudistaa ja liberalisoida Salazarin luomaa järjestelmää, mutta tämä oli jo liian myöhäistä. Estado Novo ja Kansallinen liitto lakkasivat sotilaiden suorittaman neilikkavallankumouksen myötä 1974.

## Puoluejohto

## Lähteet
Napoléon Eugène Louis Bonaparte

**Napoléon Eugène Louis Bonaparte,** *Fils de France, prince impérial* (16. maaliskuuta 1856 Pariisi, Ranskan toinen keisarikunta – 1. kesäkuuta 1879 Zulumaa) oli ranskalainen keisarillinen prinssi.

## Suku
Hän oli Ranskan keisari Napoleon III:n ja espanjalaissyntyisen keisarinna Eugénie de Montijon ainoa lapsi.

Isänsä kuoltua vuonna 1873 Napoléon Eugène Louisista tuli 16-vuotiaana Bonaparten suvun pää, ja hänen kannattajansa julistivat hänet keisari Napoleon IV:ksi. Hänen kuvansa ja keisarillisen arvonimensä sisältäviä epävirallisia rahoja lyötiin Brysselissä juhlistamaan hänen täysi-ikäiseksi tuloaan vuonna 1874.

## Sotilasura
Ranskan–Preussin sodan puhjetessa vuonna 1870 Napoléon Eugène Louis seurasi isäänsä rintamalle ja joutui taisteluihin Saarbrückenissä. Kun sota alkoi kääntyä keisarikunnan tappioksi, hän pakeni Ranskasta ja asettui perheen kanssa Camden Placelle Chislehurstiin, Kentiin, Englantiin.

Käytyään koulunsa Englannissa Bonaparte liittyi Britannian armeijaan ja valmistui Woolwichin upseerikoulusta erinomaisin arvosanoin vuonna 1875. Vuonna 1879 hän lähti vapaaehtoisena eteläiseen Afrikkaan osallistuakseen Zulu-sotaan. 

Kenraaliluutnantti Frederick Thesiger, lordi Chelmsford pyrki pitämään yli-innokkaaksi osoittautuneen Bonaparten päämajassaan, mutta tämä päästettiin sekavien ohjeiden vuoksi kuitenkin tiedusteluretkille. Hän ystävystyi ranskaa puhuvan luutnantti Jahleel Careyn kanssa. Eräällä retkellä zulut yllättivät Bonaparten ja Careyn osaston lähellä Tyotyosijokea. Bonaparte ampui revolverillaan kaksi laukausta, minkä jälkeen zulut keihästivät hänet kuoliaaksi. Luutnantti Carey erotettiin tapauksen vuoksi armeijan palveluksesta.

## Perintö
Bonaparten pahoin mädäntynyt ruumis tuotiin kuljetusalus HMS ''Orontesilla'' Eurooppaan. Hänet haudattiin aluksi Chislehurstiin ja myöhemmin vuonna 1888 äitinsä keisarinna Eugénien rakennuttamaan St Michael's Abbeyn benediktiiniluostarin kirkon keisarilliseen kappeliin Farnborough’ssa isänsä vierelle.

Napoléon Eugène Louis Bonaparten kuolema oli suuri pettymys Euroopassa niille, jotka olivat odottaneet Bonaparten suvun paluuta valtaan. Ennen kuolemaansa Bonaparte oli julistanut arvonimensä perijäksi Napoléon Victor Bonaparten.

## Lähteet

## Aiheesta muualla

*
Mathilde Bonaparte

**Mathilde Laetitia Wilhelmine Bonaparte**, Ranskan prinsessa ja San Donaton ruhtinatar (27. toukokuuta 1820 Trieste – 2. tammikuuta 1904 Pariisi) oli ranskalainen ruhtinatar ja kirjallisen salongin pitäjä.  

## Elämä

Hänet kihlattiin vuonna 1835 serkulleen Louis Napoléon Bonapartelle, mutta tämän jouduttua vankeuteen vallankumouksellisesta toiminnasta Hamin linnoitukseen vuonna 1840 kihlaus peruttiin. Toisten tietojen mukaan kihlaus purettiin jo vuonna 1836 Louis Napoleonin vallankumouksellisesta toiminnasta Strassbourgissa.

Mathilde lähti vuonna 1846 Ranskaan uuden rakastajansa, ranskalaisen kuvanveistäjän, kreivi Émilien de Nieuwerkerken ja aviomiehensä jalokivien kanssa. Ero tuli vuonna 1847 keisari Nikolai I:n henkilökohtaisella päätöksellä.

## Kirjallinen salonki
Pariisissa prinsessa Mathilde piti kirjallista salonkia suuressa talossaan ja oli seuraelämän keskushenkilöitä.

Vuonna 1852 serkku Napoleon III antoi hänelle Pariisista suuren yksityistalon (*hôtel particulier*), joka sijaitsee osoitteessa 24 rue de Courcelles. Se hankittiin takaisin vuonna 1857 Espanjan kuningatar María Cristina de Borbónilta velkojen hyvityksenä. Rue de Courcellesilla Mathilde piti tunnettua kirjallista ja taiteellista salonkia, johon osallistuivat muun muassa Goncourt-veljekset, Gustave Flaubert, kirjallisuuskriitikko Charles Augustin Sainte-Beuve, Théophile Gauthier, kuvanveistäjä Jean-Baptiste Carpeaux ja myös taidemaalarit Ernest Hébert, Paul-Jacques-Aimé Baudry sekä veljekset Eugène ja Sébastien Charles Giraud.  

## Lähteet

## Kirjallisuutta
* Richardson, Joanna: *[https://archive.org/details/princessmathilde00rich/page/n383/mode/2up Princess Mathilde]*. Weidenfeld & Nicolson, 1969.  (vaatii ilmaisen rekisteröitymisen) (Archive.org)

## Aiheesta muualla
*
Juho Jokinen (jääkiekkoilija, 1986)

**Juho Jokinen** (s. 25. heinäkuuta 1986 Kalajoki) on suomalainen jääkiekkopuolustaja. Hän on pelityyliltään peruspuolustaja, jonka vahvuuksiin kuuluu raamit ja suoritusvarmuus. Jokisen heikkouksiin kuuluu pelivarmuus ja virhealttius. Erilaiset loukkaantumiset ovat häirinneet hänen kehitystään ja ovat vaarantamassa Jokisen uraa. Jokinen on viimeksi pelannut kaudella , jolloin hän edusti SM-liigaseura Oulun Kärppiä sekä Mestis-seura Kiekko-Laseria.

Jokisen isoveli Jussi edustaa SM-liigassa pelaavaa Oulun Kärppiä.

## Ura
### Seuraura
Jokinen on Kalajoen Junkkareiden kasvatti. Hän pelasi juniorina myös Kokkolan Hermeksessä ja siirtyi B-juniorina Oulun Kärppiin, jossa hän pelasi A-junioriksi asti kevääseen 2005. 

Jokinen siirtyi kaudeksi 2005–2006 Mestis-joukkue TuToon,, jossa hän pelasi ensimmäiset miesten pelinsä. Jokinen pelasi TuTossa ja alle 20-vuotiaiden maajoukkueessa yhteensä 30 Mestis-ottelua tehopistein 2+4=6. Tammikuussa 2006 hän siirtyi pelaamaan SM-liigaan ja teki kevääseen 2008 ulottuvan pelaajasopimuksen Turun Palloseuran kanssa. Jokinen pelasi siellä ensimmäisen SM-liigaottelunsa 8. helmikuuta 2006 vieraissa Rauman Lukkoa vastaan. Hän pelasi TPS:ssä loppukaudella 2005–2006 kymmenen runkosarja- ja yhden pudotuspeliottelun jääden niissä ilman tehopisteitä.

Jokinen teki ensimmäisellä kokonaisella SM-liigakaudellaan 2006–2007 51 ottelussa tehopisteet 2+4=6. Hän teki ensimmäisen SM-liigamaalinsa 10. lokakuuta 2006 Jokereita vastaan. Kolmannella SM-liigakaudellaan 2007–2008 Jokinen palasi tammikuussa 2008 Kärppiin, kun TPS:llä oli liikaa puolustajia. Hänen rooliaan pienensi myös Aki-Petteri Bergin tervehtyminen loukkaantumisista. Jokinen teki Kärppien kanssa kevääseen 2010 asti ulottuvan pelaajasopimuksen. Hän teki kauden aikana TPS:ssä ja Kärpissä yhteensä 56 ottelussa pisteet 0+6=6. Kärpät voitti keväällä 2008 Suomen mestaruuden ja keväällä 2009 SM-hopeaa. 

Kaudella 2009–2010 Jokinen pelasi vain 39 runkosarjaottelua, kun hän loukkasi olkapäänsä tammikuussa 2010 ja joutui olemaan noin kuukauden sivussa. Hän teki siitä huolimatta yhden kauden piste-ennätyksensä tehopisteillä 3+5=8. Jokinen teki huhtikuussa 2010 kaksivuotisen jatkosopimuksen Kärppien kanssa. Hänen kautensa 2010–2011 päättyi kuitenkin neljän ottelun jälkeen polvivamman takia. Lisäksi Jokista vaivasi kesällä 2010 leikattu olkapää.

Jokinen aloitti kauden 2011–2012 lainalla Mestis-joukkue Kiekko-Laserissa, jossa hän pelasi viisi ottelua. Kiekko-Laser ajautui kuitenkin konkurssiin joulukuussa 2011. Jokinen kärsi jälleen erilaisista loukkaantumisista ja pelasi kauden aikana vain seitsemän SM-liigaottelua. Hänen kautensa päättyi tammikuussa 2012. Kärppien päävalmentajan Hannu Aravirran mukaan Jokisen ura jääkiekkoilijana on vaakalaudalla. Hän kertoo lyhyesti:

### Maajoukkueura
Jokinen pelasi alle 20-vuotiaiden MM-kilpailuissa vuonna 2006 ja voitti pronssia.

## Tilastot

## Lähteet
*
*
*

### Viitteet
Tartessos

**Tartessos** oli satamakaupunki Iberian niemimaan etelärannikolla, Guadalquivir-joen suulla (nykyisin Espanjan Andalusiaa).  Se oli olemassa ainakin vuosina 1000-600 eaa. Vuoden 1000 eaa. paikkeilla foinikialaisilla tiedetään olleen yhteyksiä kaupunkiin, mutta mitä ilmeisimmin  kaupunki oli ollut olemassa jonkun aikaa ennen sitä. Tartessolaiset olivat kauppiaita ja merenkulkijoita, ja heidän arvellaan käyneen Englannissa, tarkemmin sanottuna Cornwallissa ostamassa tinaa. Toinen mahdollisuus on että tina oli löytynyt heidän oman jokensa yläjuoksulta, nyttemmin ehtyneistä kaivoksista. Tina oli pronssikaudella tärkeää, sillä se on toinen pronssin pääraaka-aineista. 

500-luvulla eaa. Tartessos katosi historiasta varsin nopeasti ja selittämättömästi.

## Lähteet

## Aiheesta muualla
Village People (albumi)

**Village People** oli samannimisen diskoyhtyeen debyyttialbumi vuodelta 1977. Kappaleet kertoivat muun muassa San Franciscosta, Hollywoodista sekä New Yorkin lähellä sijaitsevasta Fire Island -saaresta.

## Kappaleet
# San Francisco (You've got me)
# In Hollywood (Everybody is a star)
# Fire Island
# Village People

## Kokoonpano
* Victor Willis – poliisi
* Glenn Hughes – nahkamies
* Randy Jones – cowboy
* Felipe Rose – intiaani
* David Hodo – remonttimies
* Alex Briley – sotilas

## Aiheesta muualla
* Village People discogs.com -sivustolla
Fire Island

**Fire Island** on noin 48 kilometriä pitkä ja kilometrin leveä saari Long Islandin eteläpuolella New Yorkin osavaltion Suffolkin piirikunnassa. Saari on luonnonsuojelualuetta lukuun ottamatta 8 kilometrin aluetta saaren länsipäässä. Saarelle liikennöi Long Islandilta lukuisia lauttoja.

## Asutus
Fire Islandin asutus on keskittynyt Ocean Beachin ja Saltairen kyliin. Kesän turistikauden aikana ne ovat autottomia, ja ympäri vuoden jaetaan vain rajoitettu määrä ajolupia vakituisille asiakkaille. Fire Islandilla sijaitsee myös useita pienempiä ja järjestäytymättömiä asutuskeskittymiä, joista Fire Island Pines ja Cherry Grove tunnetaan homoseksuaalien lomailupaikkoina. Tämän takia Fire Island pääsi myös Village People -yhtyeen debyyttilevylle, jolle tehtiin saaresta kertova kappale Fire Island. Kappaleessa mainittiin useita silloin saarella sijainneita diskoja, ja kehotettiin välttämään pensaita.
Galoppi

**Galoppi**, alkuperäiseltä nimeltään **galoppade** on tanssi, joka on saanut nimensä hevosen nopeimman askellajin kiitolaukan () mukaan. Galoppi on eloisa maalaistanssi, joka nousi pariisilaisen seurapiirin suosioon 1820-luvun lopulla Berryn herttuattaren ansiosta, ja levisi sitten Wieniin, Berliiniin ja Lontooseen.

Galoppi oli Prahan tanssisaleissa 1830-luvulla esitellyn polkan edeltäjä ja se oli erityisen suosittu illan viimeisenä tanssina.

Valssikuningas Johann Strauss nuorempi sävelsi useita galoppeja, samoin tanskalainen Hans Christian Lumbye. Dmitri Šostakovitš käytti galoppia 8. sinfoniansa toisessa osassa.
Seixal

**Seixal** on kunta Setúbalin piirissä, Portugalissa. Sen pinta-ala on 95,5 neliökilometriä ja väkiluku noin 158&nbsp;300.

Seixal sai kaupunginoikeudet 1993. Nykyinen pormestari on Joaquim Santos. Portugalin kommunistipuolueen vuosittaiset *[[Avante!-festivaalit]]* (*Festa do Avante!*) pidetään Amoran freguesiassa, Seixalissa.

## Freguesiat
* Aldeia de Paio Pires
* Amora 
* Arrentela 
* Corroios 
* Fernão Ferro
* Seixal

## Lähteet

## Aiheesta muualla

* Viralliset sivut
Marcelo Caetano

**Marcello José das Neves Alves Caetano**, eli **Marcello Caetano**, (17. elokuuta 1906 Lissabon – 26. lokakuuta 1980 Copacabana, Rio de Janeiro), oli portugalilainen poliitikko, joka seurasi pääministerinä diktaattori António de Oliveira Salazaria tämän luovuttua tehtävästä vuonna 1968. Caetano syrjäytettiin Portugalin neilikkavallankumouksessa keväällä 1974.

## Elämä
Caetano oli oikeustieteen professori ja Lissabonin yliopiston rehtori. Hän aloitti poliittisen uransa 1930-luvulla diktaattori António de Oliveira Salazarin suojattina ja oli tämän läheisin avustaja 1950-luvun lopulta alkaen, mutta ei ollut koskaan tämän ilmeinen seuraaja. Hän johti maan *Korporatiivista kamaria* vuosina 1949–1955. Salazarin loukkaannuttua onnettomuudessa vuonna 1968 Caetano nostettiin pääministeriksi. Presidentti Américo Tomás, joka oli Salazarin aikana ollut melko lailla nukkehallitsijana, käytti kuitenkin Caetanon virkakaudella todellista valtaa. Caetano kuitenkin teki joitakin sosiaalipoliittisia aloitteita ja uudistuksia muun muassa maanviljelijöiden sosiaaliturvaan. Väitetään, että hän ei koskaan ymmärtänyt demokratiaa, vaan oli hämmästynyt, kun maan voimistuva oppositio ei ollut kiitollinen hänen tekemistään myönnytyksistä.

Caetano syrjäytettiin neilikkavallankumouksessa keväällä 1974. Hänet lennätettiin Madeiralle kotiarestiin. Sieltä hän muutaman päivän kuluttua pakeni Brasiliaan, missä eli kuolemaansa, vuoteen 1980 asti.

## Lähteet

## Aiheesta muualla

* Yle Elävä arkisto: Neilikkavallankumous Portugalissa (1974)
Costea Mușat

**Costea Mușat** tai **Mușatin** oli Moldavian voivodi vuosina 1373–1375. Hän oli ensimmäinen Mușatin sukuun kuuluva hallitsija, mahdollisesti kotoisin Valakiasta. Hänen vaimonsa oli Margareta (Mușata), katolinen Bogdan I:n tytär. Heillä oli kolme poikaa: Petru, Roman ja Ștefan, joista kaikista tuli myöhemmin hallitsijoita.

Asiakirja vuodelta 1392 kertoo, että Costean vaimo Mușata rakennutti Siretin kaupunkiin kirkon Johannes Kastajan kunniaksi. Mușata on haudattu sinne.

## Lähteet
Carlos Caszely

**Carlos Humberto Caszely Garrido** (s. 5. kesäkuuta 1950 Santiago de Chilessä, Chilessä) on chileläinen entinen jalkapalloilija, pelipaikaltaan hyökkääjä, joka sittemmin on toiminut myös valmentajana. 

Pelaajauransa Caszely aloitti vuonna 1967 kotimaassaan Colo-Colossa, missä hän pelasi kaikkiaan vuodet 1967–1974 sekä uudelleen 1978–1985. Välissä hän pelasi Espanjassa Espanyolissa. Colo-Colossa hän voitti maansa mestaruuden vuosina 1970, 1972, 1981 ja 1983, ja cup-mestaruuden 1981 ja 1982. Hän lopetti uransa vuonna 1986.

Caszely lukeutui aktiiviuransa aikana myös Chilen maajoukkueen vakiopelaajiin. 1974 MM-kisoissa hän teki jalkapallohistoriaa, kun hän 14. kesäkuuta ottelussa Saksan liittotasavaltaa vastaan sai kautta aikain ensimmäisenä pelaajana MM-kisoissa punaisen kortin. Hän pelasi myös 1982 MM-kisoissa, missä hän epäonnistui rangaistuspotkussa 0-1 tappioon Itävaltaa vastaan pelatussa alkulohkon kamppailussa. Kaikkiaan hän pelasi 49 maaottelua ja teki niissä 29 maalia vuosina 1969–1985.

## Lähteet
Sotilaallinen uhka

**Sotilaallinen uhka** tarkoittaa armeijaan kohdistuvaa uhkaa.

Abstrakti sotilaallisen uhan käsite muuttuu konkreettiseksi jaettaessa se kahteen osatekijäänsä. Sotilaallisten uhkien arviointi perustuu poliittiseen aikomukseen ja tahtoon sekä sotilaalliseen kapasiteettiin. Sotilaallisen uhan suuruus on poliittinen aikomus kerrottuna sotilaallisella kapasiteetilla (threat = intent * capacity). Muutokset sotilaallisessa kapasiteetissa tapahtuvat hitaasti, kun sen sijaan poliittinen aikomus ja tahto voi muuttua yhdessä päivässä, kuten lähihistoria osoittaa. 

Esimerkiksi Suomen puolustusvoimien kehittäminen perustuu ensi sijassa lähialueilla olevan sotilaallisen kapasiteetin arviointiin ja vasta toissijaisesti poliittisten aikomusten arviointiin. Käytännön tasolla sotilaallista kapasiteettia arvioidaan suorituskykyjen kautta. Suorituskykytarkastelussa arvioidaan järjestelmien teknisiä suorituskykyjä, joukkojen koulutustasoa sekä joukkojen että järjestelmien määrää ja käyttövalmiutta. Sodankäynnissä tapahtuva kehitys näkyy nimenomaan sotilaallisen suorituskyvyn muutoksina.

## Aiheesta muualla

* Tietoja Suomen kokonaismaanpuolustuksesta 2006. Kenraalimajuri Markku Koli. Suomen turvallisuusympäristö, sodankäynnin kehittyminen ja sen vaikutukset puolustusjärjestelmän kehittämiseen. http://www.mil.fi/perustietoa/julkaisut/kokonaismaanpuolustus/index.html
Vuorituuli

**Vuorituuli** esiintyy vuoristoissa yöllä, jolloin vuorten huipulla oleva ensimmäisenä jäähtynyt, painavaksi muuttunut ilmakerros laskeutuu alas, jossa on vielä lämmintä ilmaa.

**Laaksotuuli** esiintyy päivällä, jolloin aurinko lämmittää maanpintaa ja lämmennyt, keventynyt ilma nousee ylös pitkin vuoren rinnettä. Sinne voi syntyä pilviä, jotka ehkä satavat. 

**[[Katabaattinen tuuli]]** syntyy, kun hyvin kylmä ilma laskeutuu pitkin vuoren rinnettä, eikä ehdi lämmetä ympäristön lämpötilaa lähellekään ennen maan pinnan tasoa. Monet katabaattiset tuulet ovat puuskaisia, kuivia ja myrskyisiä. Tyypillinen katabaattinen eli *valumatuuli* on Etelä-Ranskan Rhônen jokilaakson *mistraali*.

## Katso myös

*Katabaattinen tuuli
*Föhn
*Merituuli
*Orografinen pilvi
*Orografinen sade
Musta torni V: Callan sudet

**Musta torni V: Callan sudet** () on Stephen Kingin romaani, *[[Musta torni]]* -sarjan viides osa. Se ilmestyi alun perin vuonna 2003, suomennos taas vuonna 2005.

## Juoni

Callan susissa viimeiset Revolverimiehet tulevat matkallaan Mustaa tornia kohti pieneen maalaiskylään, Calla Bryn Sturgisiin. Lähes kaikki kylän lapsista ovat kaksosia. Paikallisilla on susiongelma; harmailla hevosilla ratsastavat sudet hyökkäävät kerran sukupolvessa kylään ja ryöstävät aina toisen kaksoslapsista, ja palauttavat hänet takaisin "ronttina". Sudet ovat jälleen tulossa, ja paremmin maanviljelysvälineisiin kuin aseisiin tottuneina paikalliset ovat avuttomia susien edessä. Eldin jälkeläisten sääntöjen mukaan revolverimiesten on pakko auttaa paikallisia, ymmärtävätpä nämä pyytää apua tai eivät.

## Aiheesta muualla
* Heidi Strengell: Stephen Kingin kolmikymmenvuotinen sota: Mustan tornin valloitus loppusuoralla . Rihmasto 2003.
* Maria Loikkanen: Musta torni 5: Callan sudet. Uusi nainen 6/2005. (PDF)
Vila Franca de Xira

**Vila Franca de Xira** on Portugalin kunta ja kaupunki Lissabonin piirissä Lissabonin metropolialueella. Sen pinta-ala on noin 318 neliökilometriä ja väkiluku 140&nbsp;711 (vuonna 2024). Kunnan väestötiheys on siten 442 asukasta neliökilometrillä.

Vila Franca de Xiran pormestari on Fernando Paulo Ferreira. Kunnan juhlapäivä on helatorstai (*Ascensão*).

## Freguesiat
* Alhandra, Calhandriz e São João dos Montes
* Alverca do Ribatejo e Sobralinho
* Castanheira do Ribatejo e Cachoeiras
* Póvoa de Santa Iria e Forte da Casa
* Vialonga
* Vila Franca de Xira

## Lähteet

## Aiheesta muualla

* Kunnan internetsivut
Pickles

**Pickles** oli englantilainen koira, joka tuli tunnetuksi löydettyään vuonna 1966 jalkapallon maailmanmestaruuskisojen silloisen palkintopokaalin, Jules Rimet -pokaalin.

1966 MM-turnaus järjestettiin Englannissa. Maaliskuussa, neljä kuukautta ennen kisojen alkua Jules Rimet -pokaali varastettiin sen oltua näytteillä Westminsterin *Central Hallissa*. Tapauksen johdosta järjestettiin suuretsinnät. Viikon kuluttua sunnuntaina David Corbett -niminen mies oli ulkoiluttamassa koiraansa Picklesiä Beulah Hillissä, Lontoon kaakkoisosassa. Koira vainusi ja löysi pokaalin sanomalehteen käärittynä pensaasta, ja se toimitettiin pikaisesti Cannon Rowin poliisiasemalle. Pickles-koira sai tapahtuman johdosta runsaasti kuuluisuutta ja mainetta.

## Lähteet
* The FA: Pickles is top dog, David Barber. 6.4.2006
Kuun vaiheet

**Kuun vaiheet** ovat eri tapoja, joilla Kuu näyttäytyy Maahan. Kun Kuu liikkuu avaruudessa, sen asento suhteessa Aurinkoon muuttuu, jolloin vaihtuvat ne Kuun osat, jotka ovat Aurinkoa kohti. Aurinkoa kohti oleva puoli on valaistu, ja Auringon valaiseman alueen näemme Kuun kulloisenakin ”muotona”. Jos katsoo tarkkaan, on Kuun pinta kuitenkin näkyvissä myös tummalla alueella, johon Aurinko ei paista.

Kuun vaiheet vaikuttavat kansanperinteen mukaan kasvien kasvuun, mutta tieteellisissä tutkimuksissa ei ole havaittu tällaista ilmiötä.

## Kuun vaiheet

* Uusikuu on, kun Kuu on kokonaan pimeä. Maata kohti ei ole yhtään Kuun pintaa, joka olisi Auringon valaisema, vaan Aurinko valaisee juuri Kuun vastakkaista puolta.
* Täysikuu on, kun Kuu on kokonaan valaistu. Pimeä puoli ei silloin näy ollenkaan Maahan, vaan on toisella puolella Kuuta.
* Puolikuu on silloin, kun puolet meille näkyvästä Kuun pinnasta on Auringon valaisemana. Kasvavasta ja vähenevästä puolikuusta käytetään myös termejä *ensimmäinen neljännes* ja *viimeinen neljännes*.
* Kuun sirppi on silloin, kun suurin osa Kuusta on pimeänä, mutta kaistale Kuun reunaa on Auringon valaisemana.

Kuun vaiheet *kasvavat* uudestakuusta puolikuuhun ja puolikuusta täyteen kuuhun, ja alkavat sitten *vähentyä* täydestäkuusta puolikuuhun, ja puolestakuusta uuteen kuuhun. Tähän kuluu noin kuukausi (keskimäärin 29,53 päivää, *synodinen kuukausi*). Tämän jälkeen uusi kuu alkaa jälleen kasvaa, ja niin edespäin.

Täydenkuun ja uudenkuun sekä ensimmäisen ja viimeisen neljänneksen ajankohdat on merkitty useimpiin almanakkoihin. Eri vuosina ne sattuvat eri päiville, mutta joka 19. vuosi Kuun vaiheet sattuvat likipitäen samoille vuoden päiville. Tätä 19 vuoden jaksoa nimitetään Metonin jaksoksi. 

Uudenkuun aikana Kuu on suunnilleen Maan ja Auringon välissä, täydenkuun aikana lähes päinvastaisessa suunnassa  kuin Aurinko. Jos Aurinko, Kuu ja Maa sattuvat tarkalleen samalle suoralle, tapahtuu uudenkuun aikana auringonpimennys, täydenkuun aikana kuunpimennys.  Pimennyksiä ei kuitenkaan satu joka kuukausi, koska Kuun rata on jonkin verran kallellaan Maan rataan nähden.

Täysikuu on horisontin yläpuolella suunnilleen auringonlaskusta auringonnousuun.  Ensimmäisen neljänneksen aikana Kuu nousee suunnilleen puolenpäivän ja laskee puolenyön aikaan, viimeisen neljänneksen aikana päinvastoin. Näin ollen kasvava kuu on näkyvissä lähinnä illalla, vähenevä aamulla.

Kuun kasvaessa siitä on pohjoiselta pallonpuoliskolta katsottuna valaistuna sen oikea reuna, sen vähentyessä taas vasen reuna.  Eteläisellä pallonpuoliskolla asian laita on päinvastoin. Päiväntasaajalta katsottuna Kuu kulkee miltei taivaan korkeimman kohdan eli zeniitin kautta, jolloin siitä on kasvavana idästä noustessa valaistuna yläreuna ja laskiessa alareuna, vähentyessä päinvastoin.

## Katso myös

* Taulukko Kuun vaiheista

## Lähteet

## Aiheesta muualla

* 
*
Kokkokangas (Tornio)

**Kokkokangas** on Tornion kaupungissa sijaitseva omakotialue Pirkkiön saaressa noin kolme kilometriä etelään kaupungin keskustasta. 

Kokkokangas on soraharjualueena on ollut perinteisenä ulkoilualueena. 1920-luvulla Alatornion ja Tornion suojeluskunnat rakensivat alueelle hiihtomajan ja ampumaradan. Aluetta täydennettiin 1930-luvulla rakentamalla puinen hyppyrimäki. Tässä ympäristössä käytiin maaliskuisin kaksipäiväiset Alatornion hiihdot järjestäjinään Tornion Pyry ja Alatornion suojeluskunnan Urheilijat. Sodan jälkeen rakennettiin noin neljänkymmenen metrin hypyt antava uusi puumäki. Mäki uusittiin vielä kerran 1950-luvun lopulla, jolloin aina 1970-luvulle asti pystyssä ollut puumäki huonokuntoisena purettiin. Sodan jälkeisinä kisajärjestäjinä olivat Tornion Pyry ja suojeluskuntaurheilijoiden perillinen Alatornion Urheilijat.

Kokkokankaan harjualue oli ollut torniolaisten hiekanottopaikkana vuosikymmenien ajan, ja niinpä tultaessa 1970-luvulle soraharju oli käytännössä louhittu. Hiihtotoiminta siirrettiin Puuluotoon, ampumaratatoiminta Laivakankaalle, ja maa-alue otettiin laajentuvan Tornion omakotitaloasutuksen käyttöön.

Alueella sijaitsee myös Kokkokankaan ala-aste, sekä päiväkoti ja K-Market Kirsikka. 

## Aiheesta muualla
Citroën Xsara WRC

**Citroën Xsara WRC** on Citroën World Rally Teamin käyttämä WRC-luokan ralliauto, jolla se kilpaili rallin MM-sarjassa vuosina 2001–2006. Auto esiteltiin vuonna 2001 Katalonian rallissa. Citroënin rallitallin johtoon oli nostettu entinen ranskalainen rallikuljettaja Guy Fréquelin. Tallin kuljettajat Philippe Bugalski ja Jesus Puras olivat erittäin nopeita, mutta mekaaniset ongelmat veivät kärkisijat. Puras ajoi uransa ainoan voiton ja Xsara WRC:n avausvoiton Korsikalla 2001. Thomas Rådström kehitti autoa soralla 2001–2002. Kaudeksi 2003 Citroën hankki Carlos Sainzin ja Colin McRaen kehittämään autoa Sébastien Loebin tallikavereina. Talli avasi kauden Monte Carlossa historiallisella kolmoisvoitolla (Loeb-McRae-Sainz) ja Sainz ajoi auton ensimmäisen sorarallivoiton kauden kolmannessa kisassa Turkissa. Menestys jatku hyvänä läpi kauden ja talli voittikin kauden 2003 merkkimestaruuden. Kausina 2004 ja 2005 Sébastien Loeb voitti Xsaralla maailmanmestaruuden ja talli voitti molempina vuosina merkkimestaruuden. Vuonna 2006 Loeb kilpaili Kronos-yksityistallissa Xsaralla, voittaen jälleen maailmanmestaruuden.

Vuonna 2007 Citroen toi ralleihin uuden Citroën C4 WRC:n ja näin menestyksekäs Xsara sai seuraajan. Kaudella 2007 Xsara nähtiin monien yksityistallien kalustona. Kaudella 2009 Petter Solberg hankki Xsaran yksityistallinsa kalustoksi ja ajoi tasaisen nopeita aikoja uudempia autoja vastaan.

## Rallin MM-sarjan tulokset
()

## Lähteet
Gianluigi Galli

**Gianluigi "Gigi" Galli** (s. 13. tammikuuta 1973) on italialainen ralliautoilija. Hän osallistui 67 rallin MM-sarjan kilpailuun, joista ensimmäinen oli Sanremon ralli 1998 ja viimeinen Saksan ralli 2008.

## Ura rallin MM-sarjassa
### Mitsubishi (2004–2005)
Galli ajoi muun muassa N-ryhmän MM-sarjassa ja sai vuonna kaudelle 2004 tallipaikan rallin MM-sarjaan Mitsubishiltä joihinkin kisoihin. Galli sai jatkaa Mitsubishin tehdastallissa koko kauden 2005. Eräissä kisoissa Galli oli nopeampi kuin kokenut tallikaverinsa Harri Rovanperä. 

Suomen rallissa Gallista tuli kuuluisa, hänen ajettua Ouninpohjan kuuluisalle "keltaisen talon hyppyrille" peräti 171 km/h. Se on hyppyrin edelleen voimassa oleva nopeusennätys. Itse hyppy kantoi 55 metriä. Samalla Galli sai lempinimen "Hullu-Galli" jota myös hänen italialaiset fanit käyttävät.

Mitsubishin vetäydyttyä ennen kauden 2006 alkua, joutui Galli työttömäksi ja eteen tuli ajopaikan hankkiminen sponsorirahoilla.

### Yksityistallien kuljettajana (2006–2007)

Galli ajoi yksityistallin Mitsubishillä Ruotsissa neljänneksi ja vaihtoi Peugeot'n talliin, jota sponsoroi italialainen rengasvalmistaja Pirelli. Peugeot 307 WRC:llä Galli ajoi uransa ensimmäisen palkintokorokepaikan Argentiinan rallissa 2006. Vuoden 2006 Neste Rallissa Galli ajoi Peugeot 307 WRC:llä viidenneksi. Suomen MM-rallin jälkeen Galli ei enää ajanut kaudella 2006 osakilpailuja.

Galli teki sopimuksen Pirellin sponsoroiman italialaisen yksityistallin kanssa ja hänen tarkoituksenaan oli ajaa kahdeksan MM-rallia Citroën Xsara WRC -autolla. Galli aloitti kautensa Ruotsin rallissa ja oli mukana kärkitaistossa, kunnes ajoi ulos ensimmäisen päivän puolivälissä ja menetti neljä minuuttia jääden pisteittä. Norjassa Galli otti pisteitä ajamalla kuudenneksi. Galli ajoi pisteille myös Portugalissa, mutta ilmoitti muutama viikko kisan jälkeen vetäytyvänsä kauden 2007 sarjasta rahoitusvaikeuksien vuoksi.

### Stobart (2008)
Jari-Matti Latvalan siirtyessä Marcus Grönholmin paikalle Fordin tehdastalliin, nousi Galli Latvalan paikalle Stobart -tallin kuljettajaksi. Gallin sopimus kattoi kaikki kauden 15 osakilpailua. Monte Carlossa hän ajoi pisteille, sijoittuen kuudenneksi. Ruotsin MM-rallissa Gigi ajoi kolmanneksi saavuttaen näin uransa toisen palkintokorokepaikan. 

Saksan MM-rallissa Galli ajoi rajusti ulos, jonka seurauksena häneltä murtui lonkka ja kausi päättyi hänen osaltaan. Onnettomuuden jälkeen Galli ei ole tehnyt paluuta MM-sarjaan.

## Muuta
Galli on harrastanut muun muassa laskettelua ja pyöräilyä.

Gallin kartanlukijoina ovat toimineen muun muassa Guido D´Amore ja viimeksi Giovanni Bernacchini.

## Lähteet

## Aiheesta muualla
*Gigi Gallin kotisivut
*Tietoa Gallista 
* Gallin suoritukset ralleissa
Oscar de la Renta

**Oscar de la Renta** (22. heinäkuuta 1932 Santo Domingo – 20. lokakuuta 2014 Kent, Connecticut, Yhdysvallat) oli dominikaanilainen muotisuunnittelija. Häntä pidettiin yhtenä aikansa vaikutusvaltaisimmista muodin luojista.

De la Renta syntyi Dominikaanisessa tasavallassa. Hänen äitinsä oli dominikaanilainen, mutta isä puertoricolainen. 18-vuotiaana hän muutti Espanjaan, jossa opiskeli maalausta Madridin San Fernandon akatemiassa. Hän kuitenkin nopeasti vaihtoi suuntansa maalauksesta muotiin, ja toimikin pian harjoittelijana muutamissa Espanjan huippumuotitaloissa. Myöhemmin hän otti oppia lukuisten suunnittelijoiden suojattina ja avustajana Pariisissa sekä New Yorkissa.

Vuonna 1965 de la Renta alkoi työskennellä yhdysvaltalaisessa muotiyrityksessä nimeltä Jane Derby Ltd. Hänen suunnittelemansa vaatteet kantoivat nimeä *Oscar de la Renta for Jane Derby*. Kun Jane Derby vuonna 1969 kuoli, de la Renta otti yrityksen hallintaansa ja nimesi sen uudelleen Oscar de la Rentaksi.

De la Renta oli naimisissa kahdesti. Hänellä oli myös adoptoitu poika.

## Lähteet

## Aiheesta muualla
* Oscar de la Renta
* Oscar de la Rentan muistokirjoitus Helsingin Sanomissa
West Chester

**West Chester** tarkoittaa seuraavia asioita:

* West Chester, kunta Iowassa
* West Chester, kunta Pennsylvaniassa
* West Chester Township, kunta Ohiossa
* Olde West Chester, väestönlaskennallinen alue Ohiossa.